b'\n_START_ARTICLE_\nRadiofrekven\xc4\x8dna identifikacija\n_START_SECTION_\nZgodovina in razvoj RFID\n_START_PARAGRAPH_\nRFID ima korenine v vojski in sicer v identifikacijskih sistemih, ki je bazirala na tehnologiji iz \xc5\xa1tiridesetih let prej\xc5\xa1njega stoletja. Prvi \xc4\x8dlanek o RFID je bil objavljen leta 1948 z naslovom \xcb\x9dCommunication by Means of Reflected Power\xcb\x9d. \xc4\x8clanek govori o uporabi odbijajo\xc4\x8dih se radijskih signalov za identifikacijo premikajo\xc4\x8dih objektov. Drugi \xc4\x8dlanki so sledili v letih 1950 in so govorili o sistemih, v katerih radijski signal oddaja informacijo o identifikaciji in prepoznaven povratni signal. Ta tehnologija je bila dobro poznani fenomen v tistem \xc4\x8dasu zaradi vedno ve\xc4\x8dje rabe radarjev, ki pa je pravzaprav predhodnik RFID. Povezava med radarjem in RFID je kar precej\xc5\xa1na, \xc4\x8de upo\xc5\xa1tevamo, da RFID pomeni: radio-frekven\xc4\x8dna identifikacija; sposobnost identificirati nekoga ali nekaj s pomo\xc4\x8djo radijskih signalov. Pasivne RFID naprave delajo podobno kot tar\xc4\x8de, ki si jih radarski sistem prizadeva odkriti. Ko je  pasivna RFID naprava v operativne krogu \xc4\x8ditalca, energija tega \xc4\x8ditalca povzro\xc4\x8di, da naprava oddaja signale, ki jih lahko prebere le bralnik. In razen tega, da oddani signal ni odbojni signal, kot pri radarju, je koncept identi\xc4\x8den. _NEWLINE_Leta okoli 1960 so bila kar se ti\xc4\x8de znanstvenih odkritji zelo burna. Enako velja za RFID. Veliko podjetji, ki obstajajo \xc5\xa1e danes, je bilo ustanovljenih ta \xc4\x8das z namenom, da naredijo elektronske naprave, ki bodo varovale proizvode pred krajo. Najprej so naredili 1-bitne oznake, ki jih je bilo mo\xc4\x8d zaznati ob prehodu zmikavta skozi zavarovan izhod. \xc4\x8ce bi nekdo hotel produkt odnesti s trgovine, ne da bi pla\xc4\x8dal, bi se spro\xc5\xbeil alarm._NEWLINE_V letih 1970 so v laboratoriju Los Alamos Scientific Laboratory (LASL) v Novi Mehiki odprli center za raziskave, ki je pripeljal do razvoja modernih RFID sistemov. Na osnovi dela narejenega v LASL in raznih univerzah se pojavijo RFID za komercialne namene. _NEWLINE_1973 razna podjetja postavijo na trg te naprave. Prva komercialno usmerjena uporaba je bila naprava namenjena za sledenje prometa. Naro\xc4\x8dnik je bil Port Authority of  New York and New Jersey. Los Alamos je s pomo\xc4\x8djo drugih manj\xc5\xa1ih podjetji in razvojnih centrov razvijal nove aplikacije RFID-ja._NEWLINE_V osemdesetih in zgodnjih devetdeseti letih prej\xc5\xa1njega stoletja je RFID dozoreval, razvili so razne aplikacije in trg se je za te naprave stabiliziral. Sposobnost sledenja vozil in kontejnerjev se je izkazala za najpomembnej\xc5\xa1o gonilno silo nadaljnje dejavnosti. Industrija je tako veliko pripomogla pri razvoju nadaljnje tehnologije.\n_START_SECTION_\nTipi RFID sistemov\n_START_PARAGRAPH_\nRFID sistemi se v osnovi delijo glede na na\xc4\x8din napajanja oddajnika (pasivni in aktivni RFID), ter glede na na\xc4\x8din prenosa informacije prek radijskih valov (induktivni in elektromagnetni RFID).\n_START_SECTION_\nAktivni RFID\n_START_PARAGRAPH_\nAktivni RFID oddajniki poleg antene in \xc4\x8dipa vsebujejo tudi baterijo, ki napaja vezje oddajnika. To oddajnikom bistveno pove\xc4\x8da ceno in dimenzije, ima pa veliko \xc5\xa1tevilo prednosti, kot so ve\xc4\x8dja mo\xc4\x8d oddajanja, dalj\xc5\xa1i domet ter bolj zanesljivo delovanje v neprijaznem okolju (bli\xc5\xbeina kovine ali teko\xc4\x8dine).\n_START_SECTION_\nPasivni RFID\n_START_PARAGRAPH_\nPasivni oddajniki za razliko od aktivnih nimajo svojega napajanja, temve\xc4\x8d potrebno energijo za delovanje dobijo neposredno od signala, ki se inducira v anteni. Sprejet izmeni\xc4\x8dni signal se usmeri ter dovede do \xc4\x8dipa, ki se vzbudi in pri\xc4\x8dne z delovanjem. Pasivni oddajniki imajo zaradi odsotnosti baterije precej ni\xc5\xbejo ceno in dimenzije od aktivnih, vendar posledi\xc4\x8dno veliko kraj\xc5\xa1i domet in manj\xc5\xa1o odpornost na napake.\n_START_SECTION_\nInduktivni RFID\n_START_PARAGRAPH_\nInduktivni RFID sistem za prenos informacije uporablja princip magnetne indukcije. Dve bli\xc5\xbenji tuljavi sta induktivno sklopljeni, ko magnetni pretok, ki ga povzro\xc4\x8da tok prve tuljave, dose\xc5\xbee drugo tuljavo in na njenih priklju\xc4\x8dnih sponkah inducira napetost. Komunikacija deluje v bli\xc5\xbenjem polju (pribli\xc5\xbeno 0.16 valovne dol\xc5\xbeine), zato je domet induktivnih sistemov razreda nekaj deset centimetrov in pada z nara\xc5\xa1\xc4\x8danjem frekvence (kraj\xc5\xa1anje valovne dol\xc5\xbeine). Oddajnik informacijo prenese \xc4\x8ditalcu prek uporabe bremenske modulacije (angl. load modulation), ki v praksi pomeni spreminjanje sklopnega faktorja med tuljavama v ritmu podatkov.\n_START_SECTION_\nElektromagnetni RFID\n_START_PARAGRAPH_\nElektromagnetni RFID sistem komunicira z uporabo elektromagnetnih (EM) valov. Bralnik oddaja EM-valove, ki dose\xc5\xbeejo oddajnik in se od njega odbijejo. Ta odboj lahko izkoristimo za prenos informacije od oddajnika do \xc4\x8ditalca. V trenutku, ko se oddajnik vzbudi, za\xc4\x8dne svojo lastno impedanco spreminjati v ritmu podatkov, ter na ta na\xc4\x8din spreminja svojo oscilacijsko frekvenco. Signal, ki se odbije, je zato moduliran, celoten pojav pa imenujemo modulacijski odboj (angl. modulation backscatter)._NEWLINE_RFID sistemi se lahko delijo tudi glede na dol\xc5\xbeino radio valov, od osmih razli\xc4\x8dnih pa se najbolj pogosto za RFID uporabljajo trije.\n_START_SECTION_\nNizkofrekven\xc4\x8dni RFID\n_START_PARAGRAPH_\nNizkofrekven\xc4\x8dni (angl. Low frequency, nq kratko LF) pas ima frekvenco med 30kHz in 300kHz in ima zelo dolgo valovno dol\xc5\xbeino (okoli 2400m). LF RFID sistemi sicer uporabljajo le frekvence med 125-134 mHz, zaradi svoje dolge valovne dol\xc5\xbeine pa lahko prodrejo skozi vodo in kovino, kar je edinstveno za ta tip RFID sistemov. Radij branja je pri nizkofrekven\xc4\x8dnih sistemih manj\xc5\xa1i od tistega pri visoko- ali ultravisoko frekven\xc4\x8dnih in variira od le nekaj cm do najve\xc4\x8d 50 v idealnih pogojih. Ta omejitev je posledica odvisnosti od magnetne sklopke, ki ga uporablja ta sistem. Tudi \xc4\x8das, potreben za prepoznavo \xc4\x8dipa je nekoliko dalj\xc5\xa1i kot pri ostalih. Navadno so oznake, ki uporabljajo LF RFID sistem nekoliko dra\xc5\xbeje od ostalih in stanejo med 0,7 in 20 dolarjev, njihova prednost pa je, da zaradi odvisnosti od magnetne sklopke na\xc4\x8deloma nimajo roka uporabe. Te oznake nimajo varnostnih standardov, zato se uporaba ne priporo\xc4\x8da, kadar je potrebna \xc5\xa1ifrirana komunikacija. Najpogosteje se nizkofrekve\xc4\x8dne RFID sisteme uporablja pri \xc4\x8dipiranju doma\xc4\x8dih \xc5\xbeivali in identifikaciji \xc5\xbeivine.\n_START_SECTION_\nVisokofrekve\xc4\x8dni RFID\n_START_PARAGRAPH_\nVisokofrekve\xc4\x8dni RFID pas se ratreza med 3 in 30 MHz, njegova valovna dol\xc5\xbeina pa je veliko kraj\xc5\xa1a, le okoli 22m. Tako kot LF, tudi HF sistemi temeljijo na uporabi magnetne sklopke. HF valovi ne morejo preiti skozi vodo ali goste kovine, njihov radij branja pa je od nekaj centimetrov do pribli\xc5\xbeno enega metra. Visokofrekven\xc4\x8dne oznake so nekoliko cenej\xc5\xa1e, njihova cena pa se giblje od 30 centov do 10 dolarjev. Navadno so v obliki etiket ali kartic in so ponavadi manj\xc5\xa1e velikosti, zato so uporabne za mnogo razli\xc4\x8dnih namenov. \xc4\x8ce ne pride do po\xc5\xa1kodbe ali obrabe oznake, visokofrekven\xc4\x8dni RFID nima roka uporabnosti, saj temelji na uporabi magnetne sklopke. Najpogostej\xc5\xa1a uporaba visokofrekven\xc4\x8dnih RFID sistemov je pri aplikacijah za nadzor dostopa in prenosa podatkov ter pri aplikacijah za izdajanje vozovnic, uporabljajo pa se tudi v varnostnih sistemih potnih listov nekaterih dr\xc5\xbeav (ZDA, Indija, Japonska, Avstralija...)\n_START_SECTION_\nUltra visokofrekven\xc4\x8dni RFID\n_START_PARAGRAPH_\nUltra visokofrekven\xc4\x8dni (UHF) pas ima radiofrekvenco med 300 MHz to 3 GHz, vendar pa ve\xc4\x8dina UHF sistemov deluje na frekvenci med 860 \xe2\x80\x93 960 MHz valov. UHF RFID sistemi delujejo na teh frekvencah zaradi komunikacijskih protokolskih standardov, ki jih uveljavlja GS1. Te standardi so zelo pomembni, saj bi se brez njih naprave lahko "borile" za isto valovno \xc5\xa1irino in s tem mo\xc4\x8dno ovirale lastno u\xc4\x8dinkovitost. UHF RFID sistemi uporabljajo druga\xc4\x8den na\xc4\x8din komunikacije s \xc4\x8ditalci; delujejo preko uporabe pasivne modulacije povratnega sipanja.'